झूलाघाट

झूलाघाट एक छोटा सा झूला पुल है जो काली नदी पर बना है, जो नेपाल-भारत सीमा पर स्थित है। यह पुल उत्तराखंड और सुदूरपश्चिम प्रदेश के बीच है। उत्तराखंड भारत का एक राज्य है जो काली नदी के पश्चिम में स्थित है, वहीं सुदूरपश्चिम प्रदेश नेपाल का एक प्रदेश है जो नदी के पूर्व में स्थित है। झूलाघाट पुल के दोनों तरफ की बस्तियां झूलाघाट नाम से जानी जाती हैं। झूलाघाट पुल के कारण ही इन बस्तियों का पहचान झूलाघाट से जुड़ गया है। यह झूलता पुल आकार में छोटा है इसलिए इस पर सिर्फ पैदल यात्री, साइकिल चालक और मोटर साइकल चालक ही आ का सकते हैं।  भारत की ओर जो बस्ती बसी है वह क्षेत्र मुनाकोट तहसील के अंतर्गत आता है जो पिथौरागढ़ जिले में स्थित है। और नेपाल की ओर जो बस्ती है वह दशरथचंद नगरपालिका के अंतर्गत आता है जो बैतडी जिले में स्थित है।

महाकाली–झूलाघाट कस्टम ऑफिस
काली नदी के दोनों तरफ कस्टम ऑफिस या सीमा शुल्क कार्यालय है। झूलाघाट को पिथौरागढ़–झूलाघाट रोड पिथौरागढ़ से जोड़ती है जो पिथौरागढ़ से 38 किमी की दूरी पर स्थित है। नैनी–सैनी हवाई अड्डा नजदीकी हवाई अड्डा है जो 40 किमी की दूरी पर स्थित है और काठगोदाम रेलवे स्टेशन सबसे नजदीकी रेलवे स्टेशन है जो 310 किमी की दूरी पर स्थित है।

वही नेपाल की ओर एक फीडर रोड है (एफ–50) जो झूलाघाट से साठबन्ज तक जाती है जो 37 किमी की दूरी पर है वहां यह रोड जाकर महाकाली राजमार्ग से मिल जाती है। झूलाघाट नेपाल के मध्य–पहाड़ी लोकमार्ग का अंतिम पड़ाव है यह मध्य पहाड़ी लोकमार्ग चियो भन्ज्यांग में शुरू होता है जो नेपाल सिक्किम सीमा पर स्थित है। मध्य पहाड़ी लोकमार्ग 1776 किमी लंबी एक राजमार्ग है जो नेपाल के पहाड़ी क्षेत्रों से होकर गुजरती है।

संदर्भ

Transit and customs posts along the India–Nepal border
India–Nepal border crossings